

Hverdagsrehabilitering

Dette kurset skal gi deltakerne innsikt i praktisk gjennomføring av hverdagsrehabilitering, og erfaringer som en kan dra nytte av i oppstart og i videre arbeid med hverdagsrehabilitering.

Sentralt i hverdagsrehabilitering er å legge til rette slik at eldre hjemmeboende personer kan delta i hverdagslige aktiviteter. Det har vært mye fokus på at hverdagsrehabilitering kan benyttes for å møte de utfordringer helsevesenet står foran i dag, spesielt med tanke på et økende antall eldre.

Gjennom dagen fokuseres det på konkrete eksempler hvor både suksesshistorier og utfordringer personalet kan møte, blir trukket frem.

Det finnes ulike måter å organisere hverdagsrehabilitering. Dette henger gjerne sammen med kommunens demografi.

### Formål

Kurset skal gi deltakerne innsikt i og kunnskap om hverdagsrehabilitering. Kurset fokuserer på en praktisk tilnærming til hverdagsrehabilitering.

Kurset skal også være en arena for erfaringsutveksling.

### Målgruppe

Helsepersonell - både ved institusjoner, boliger og i hjemmetjenesten

Kurset kan også være relevant for de som ønsker å lære mer om tankegangen bak hverdagsrehabilitering, noe som også kan overføres til andre områder i kommunehelsetjenesten.

### Innhold

Temaer som aktiv aldring, faktorer for suksess, forankring i offentlige dokumenter og erfaringer fra personal vektlegges.

* Aldring og betydning av aktivitet i hverdagen (basert på boka Mens vi venter på eldrebølgen) og begrunnelse for hverdagsrehabilitering
* Rehabilitering og hverdagsrehabilitering inkl. forskrifter og offentlige føringer
* Hva er hverdagsrehabilitering og hvordan gjør man det
  + Arbeidsmåte
  + Organisering
  + Målgrupper
  + Praktisk gjennomføring og erfaringer

Kurset gjennomføres med veksling mellom forelesning, gruppediskusjoner/summing og plenumsdiskusjoner.

**Foreleser – Lillian Nisja Lundeby**

Lillian er kompetanserådgiver i Fagakademiet. Hun er utdannet sykepleier med en mastergrad i verdibasert ledelse og en videreutdanning i coachende lederstil.

Tidligere har hun jobbet som virksomhetsleder for forebyggende og rehabiliterende tjenester i kommunen.

Hun har erfaring fra oppstart og drift av hverdagsrehabilitering og har sittet i ekspertgruppe knyttet til følgeforskning.